El Ple aprova instar el Govern de l'Estat a augmentar l'assignació per a polítiques d'igualtat en els Pressupostos Generals
28 de juny 2017

![Imagen 1](/media/dmah54ou/13img_3231_violencia_m1.jpg)![Imagen 2](/media/4zalihjw/13img_3233_violencia_m2.jpg)

El Ple Municipal va aprovar ahir instar el Govern de l'Estat a augmentar en almenys 120 milions d'euros l'assignació destinada tant per a la lluita contra la violència de gènere com en relació a les polítiques d'igualtat en els Pressupostos Generals de l'Estat 2017. La proposta presentada i defensada en el Ple per la Coordinadora Feministes del Camp de Morvedre va ser aprovada per unanimitat.  
  
Segons la declaració presentada, la quantia assignada en el projecte de pressupostos a esta partida ascendeix a 51,4 milions d'euros, un 0,011% del total. Defensen que de no augmentar eixa assignació un “pacte d'estat” seria una ofensa i una burla a les 4 milions de dones que pateixen o han patit violència de gènere ja siga violència de parella o sexual fora d'ella. Afegeixen que seguir amb estos pressupostos suposaria no invertir en la prevenció en els àmbits educatiu, sanitari i de mitjans de comunicació, no cobrir la prevenció i atenció a la violència sexual que exigeix el Conveni d'Istanbul vigent des de 2014, no millorar la resposta policial i judicial i no cobrir el cost dels serveis jurídics, psicològics i socials en les Entitats Locals establits en el article 19 de la Llei Orgànica 1/2004.  
  
![](/media/1fmhfc5t/12foto-violencia-de-genero_cuerpo.jpg)  
  

L'escrit també defensa que no es pot fer polítiques per a les dones sense les dones i afegeix que la suposada obertura a les organitzacions de dones del “grup de treball” de l'Observatori de Violència de Gènere del Ministeri de Sanitat, Serveis Socials i Igualtat és inoperant, perquè només serveix per a relatar centenars de propostes sense discutir-les ni cercar acords que conformen l'informe final de l'Observatori al juny de 2017.

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-instar-el-govern-de-l-estat-a-augmentar-l-assignacio-per-a-politiques-d-igualtat-en-els-pressupostos-generals/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-instar-el-govern-de-l-estat-a-augmentar-l-assignacio-per-a-politiques-d-igualtat-en-els-pressupostos-generals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-instar-el-govern-de-l-estat-a-augmentar-l-assignacio-per-a-politiques-d-igualtat-en-els-pressupostos-generals/ "Linked In")
*   [](mailto:?body=https://aytosagunto.es/va/actualitat/el-ple-aprova-instar-el-govern-de-l-estat-a-augmentar-l-assignacio-per-a-politiques-d-igualtat-en-els-pressupostos-generals/)